Resum memòria 2013-2014 OCDS

L’UJI ha rebut la menció de “Universitat pel Comerç Just”, esta menció s'incardina en el programa europeu Ciutat pel Comerç Justo coordinat per l'organització de Comerç Justo Iniciatives d'Economia Alternativa i Solidària amb el suport de la Comissió Europea i de l'AECID (Agència Espanyola de Cooperació Internacional per al Desenvolupament).

L'Oficina de Cooperació al Desenvolupament i Solidaritat ha seguit amb la implementació d'accions de cooperació universitària al desenvolupament i, en particular s’ha consolidat com a centre de d’informació a la comunitat universitària de projectes internacionals de cooperació universitaria per al desenvolupament.

El programa UJI-Voluntària, en col·laboració amb serveis de l’UJI i amb entitats no lucratives públiques i privades de l'entorn de Castelló, és una realitat consolidada tal com es va posar de manifest en la II Fira UJI-Voluntària.

A la Universitat d'Antiòquia a Colòmbia és ja una realitat l'OPSIDE-Universitat d'Antiòquia, a imatge del posat en marxa en la Universitat de Lleó de Nicaragua com a procés de rèplica del nostre Observatori Psicosocial de Recursos en Situacions de Desastre.

L'Observatori Permanent de la Immigració (OPI-UJI), en estreta col·laboració amb la Conselleria de Benestar Social ha posat en marxa el II Curs de Formació Contínua en Mediació Intercultural que permet l'acreditació de professionals del sector així com la col·laboració amb l'agència AMICS de l'Ajuntament de Castelló en l'organització de la IV Trobada de Mediadores i Mediadors Interculturals.

“Migracions africanes i desenrotllament: navegant fronteres invisibles” ha sigut el lema del III Congrés Internacional de Cooperació al Desenrotllament desenrotllat amb el suport acadèmic i de gestió del Centre d'Estudis Africans de Barcelona.

El compromís de la UJI amb l'entorn social de Castelló continua a través del Programa Pisos Solidaris del Barri de Sant Llorenç que oferix la possibilitat de beques d'allotjament als nostres estudiants que realitzen treball social i de dinamització comunitària en col·laboració amb l'Ajuntament de Castelló i amb l'Entitat d’Infraestructures de la Generalitat –EIGE-.